|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 54

**din 10 iulie 2014**

**privind aprobarea vânzării directe a terenului situat în Municipiul Dej,**

**Strada Țibleșului, Nr. 96, în suprafaţă de 500 m.p.**

 **Consiliul local al Municipiului Dej,** întrunit în ședința ordinară din data de 10 iulie 2014,

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 10.103 din data 2 iulie 2014, al Serviciului de Urbanism şi Amenajarea Teritoriului prin care se propune spre aprobare vânzarea directă, a terenului în suprafaţă de 500 m.p., înscris în C.F. Dej Nr. 52849 (Nr. CF vechi nr. 3390) cu Nr. cadastral 52849, la preţul de **3.500 euro (inclusiv TVA),** conform Art. 8 din Legea Nr. 15/2003 republicată**,** către **RUS ALEXANDRU**. Pe terenul atribuit în baza Legii Nr. 15 din 9 ianuarie 2003 republicată, situat în intravilanul Municipiului Dej, este edificată o locuinţă P+M, în baza Autorizaţiei de construire Nr. 189 din 18 iulie 2008 şi recepţionată conform Procesului verbal de recepţie Nr. 21/25353 din 14 februarie 2011, proiect avizat favorabil în ședința de lucru a comisiei de urbanism din data de 10 iulie 2014;

În temeiul prevederilor ”Art. 8” din Legea Nr. 15/2003, a ”art. 36”, alin. (2), litera c), alin. (5), lit. b), ”art. 45”, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ş T E:**

**Art. 1.** **Aprobă** vânzarea directă a terenului în suprafaţă de 500 m.p., înscris în C.F. Dej, Nr. 52849 (Nr. CF vechi nr. 3390) cu Nr. cadastral 52849, conform Art. 8 din Legea Nr. 15/2003 republicată**,** către **RUS ALEXANDRU.**

**Art. 2.** **Aprobă** raportul de evaluare întocmit de către **S.C. GABY CL IMPEX S.R.L.** (prin expert evaluator Cosmin Georgel Pop – membru titular ANEVAR).

**Art. 3**. Preţul de vânzare al terenului va fi de **3.500 euro (inclusiv TVA)** – pentru suprafaţa de 500 m.p.

**Art. 4.** Preţul de vânzare menţionat la art. 4, va fi achitat în termen de maxim 3 luni de la data confirmării de primire a hotărârii, la cursul EURO comunicat de BNR pentru ziua în care se face plata. În cazul neachitării la în termenul stabilit, prezenta hotărâre este nulă de drept.

**Art. 5.** Taxele ocazionate de încheierea contractului de vânzare-cumpărare în formă autentică vor fi suportate de către cumpărător.

**Art. 6.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului, Biroul Patrimoniu și Serviciul Taxe şi impozite din cadrul Direcţiei Economice a Primăriei Municipiului Dej.

**Preşedinte de şedinţă,**

**Varga Lorand**

**Nr. consilieri în funcţie - 19**

 **Nr. consilieri prezenţi - 13**

**Nr. voturi pentru - 12**

 **Nr. voturi împotrivă -**

 **Abţineri - 1**  **Contrasemnează**

 **Secretar, Covaciu Andron**